A BIZOTTSÁG 1503/2004/EK RENDELETE
(2004. augusztus 24.)
az egyes tejtermékekre vonatkozóan a 2535/2001/EK rendelet által megnyitott egyes vámkontingensek keretében 2004. júliusában benyújtott behozatali engedély iránti kérelmek elfogadhatósága mértékének meghatározásáról szóló 1347/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1),
tekintettel a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 14-i 2535/2001/EK bizottsági rendeletre (2) és különösen annak 16. cikk (2) bekezdésére,
mivel:
(1)
A 2535/2001/EK rendelet által megnyitott 09.4593 sz. vámkontingens keretében 2004. júliusában benyújtott behozatali engedély iránti kérelmekkel kapcsolatos adatoknak az illetékes nemzeti hatóságok által a Bizottsághoz való továbbítása során hiba merült fel.
(2)
Következésképpen módosítani szükséges az 1347/2004/EK rendelet (3) I.A mellékletét, amely meghatározza, hogy milyen mértékben fogadhatók el a behozatali engedély iránti kérelmek az említett kontingens keretében.
(3)
Tekintettel arra, hogy az 1347/2004/EK rendelet 2004. július 24-től alkalmazandó, rendelkezni kell a jelen rendeletnek ugyanezen időponttól való alkalmazandóságáról,
ELFOGADTA EZT A RENDELETET:
1. cikk
Az 1347/2004/EK rendelet I.A mellékletében a 09.4593 sz. kontingens vonatkozásában a gondolatjel helyébe az „1,0000” elosztási együttható lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet 2004. július 24-én alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 24-én.